সুপ্রিয়া পাঠক

সুপ্রিয়া পাঠক কাপুর (জন্ম ৭ জানুয়ারি ১৯৬১) হলেন একজন ভারতীয় চলচ্চিত্র, টেলিভিশন ও মঞ্চ অভিনেত্রী। তিনি হংস পারেখের খিচড়ি ফ্র্যাঞ্চাইজি ও সঞ্জয় লীলা ভন্সালীর গোলিয়োঁ কী রাসলীলা রাম-লীলা চলচ্চিত্রে ধনকর সনেরা চরিত্রে অভিনয়ের জন্য সর্বাধিক পরিচিত। অভিনয়ের স্বীকৃতি হিসেবে তিনি একাধিক চলচ্চিত্র ও টেলিভিশন পুরস্কার অর্জন করেছেন, তন্মধ্যে রয়েছে তিনটি ফিল্মফেয়ার পুরস্কার ও দুটি ইন্ডিয়ান টেলি অ্যাওয়ার্ড।

গুজরাতি পরিবারে জন্মগ্রহণকারী সুপ্রিয়া মঞ্চে অভিনয়ের মধ্যে দিয়ে তার কর্মজীবন শুরু করেন। পরে তিনি কলিযুগ (১৯৮১) ও বাজার (১৯৮২) চলচ্চিত্রে অভিনয় করে টানা দুবার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি ওয়েক আপ সিড (২০০৯) ও খিচড়ি: দ্য মুভি (২০১০) চলচ্চিত্রে অভিনয় করে আরও দুটি ফিল্মফেয়ার পুরস্কারের মনোনয়ন লাভ করেন। ২০১৩ সালের গোলিয়োঁ কী রাসলীলা রামলীলা চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার তৃতীয় ফিল্মফেয়ার পুরস্কার এবং শ্রেষ্ঠ খল অভিনয়শিল্পী বিভাগে জি সিনে পুরস্কার অর্জন করেন।

প্রারম্ভিক জীবন
সুপ্রিয়া পাঠক ১৯৬১ সালের ৭ই জানুয়ারি মহারাষ্ট্রের মুম্বই শহরে জন্মগ্রহণ করেন। তার পিতা বলদেব পাঠক একজন পোশাক নির্মাতা এবং মাতা দিনা পাঠক মঞ্চ অভিনেত্রী। তার পিতা পাঞ্জাবি ও মাতা কাথিয়াবাদি গুজরাতি। তার বড় বোন রত্না পাঠকও একজন মঞ্চ ও চলচ্চিত্র অভিনয়শিল্পী। তিনি মুম্বইয়ের দাদারের পার্সি কলোনিতে বেড়ে ওঠেন, এবং জে. বি. বচ্ছা হাই স্কুলে পড়াশোনা করেন। তিনি মুম্বই বিশ্ববিদ্যালয়ের নালন্দা ড্যান্স রিসার্চ সেন্টার থেকে চারুকলায় স্নাতক ডিগ্রি অর্জন করেন, তার বিশেষ ক্ষেত্র হল ভারতনাট্যম।

পুরস্কার ও মনোনয়ন
ফিল্মফেয়ার পুরস্কার
 বছর বিভাগ মনোনীত কর্ম ফলাফল  ১৯৮২ শ্রেষ্ঠ পার্শ্ব অভিনেত্রী কলিযুগ rowspan=2  ১৯৮৩ বাজার ২০১০ ওয়েক আপ সিড rowspan=2  ২০১১ খিচড়ি: দ্য মুভি  ২০১৪ গোলিয়োঁ কী রাসলীলা রামলীলা  
অন্যান্য চলচ্চিত্র পুরস্কার
 বছর পুরস্কার বিভাগ মনোনীত কর্ম ফলাফল  ২০০৯ অপ্সরা ফিল্ম অ্যান্ড টেলিভিশন প্রডিউসার্স গিল্ড পুরস্কার শ্রেষ্ঠ পার্শ্ব অভিনেত্রী সরকার রাজ rowspan=5   ২০১০ ওয়েক আপ সিড  ২০১০ আইফা পুরস্কার শ্রেষ্ঠ পার্শ্ব অভিনেত্রী ২০১০ স্টারডাস্ট পুরস্কার শ্রেষ্ঠ পার্শ্ব অভিনেত্রী ২০১১ খিচড়ি: দ্য মুভি ২০১৪ অপ্সরা ফিল্ম অ্যান্ড টেলিভিশন প্রডিউসার্স গিল্ড পুরস্কার শ্রেষ্ঠ খল অভিনয়শিল্পী গোলিয়োঁ কী রাসলীলা রামলীলা  ২০১৪ স্ক্রিন পুরস্কার শ্রেষ্ঠ খল অভিনয়শিল্পী   ২০১৪ জি সিনে পুরস্কার শ্রেষ্ঠ খল অভিনয়শিল্পী   ২০১৪ আইফা পুরস্কার শ্রেষ্ঠ খল অভিনয়  

তথ্যসূত্র

বহিঃসংযোগ



বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:গুজরাতি অভিনেত্রী
বিষয়শ্রেণী:জি সিনে পুরস্কার বিজয়ী
বিষয়শ্রেণী:ফিল্মফেয়ার পুরস্কার বিজয়ী